*Жоғарғы Сот жанындағы*

*Халықаралық кеңестің*

*2016 жылғы 22 қарашадағы*

*№ 2 хаттамалық шешімімен*

*бекітілген*

**Қазақстан Республикасы Жоғарғы Сотының жанындағы Халықаралық кеңестің соттардағы IT-технологияларын одан әрі дамыту бойынша**

**ҰСЫНЫМЫ**

Қазақстан Республикасы Жоғарғы Сотының жанындағы Халықаралық кеңесі, «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңының 18-бабының 6-тармағына, Қазақстан Республикасы Жоғарғы Сотының жанындағы Халықаралық кеңесі туралы Ереженің 4-тармағына сәйкес,

өзінің мақсаты Қазақстан Республикасы сот-құқықтық жүйесіне сот төрелігінің озық халықаралық стандарттарын енгізу бола тұра;

Қазақстан сот жүйесінің қазіргі заманғы IT-технологияларын қолдануындағы жетістіктерін және оларды одан әрі дамытуын атай отырып;

Қазақстанның сот жүйесінің құқық үстемдігі принципін қамтамасыз етудегі ерекше рөлін атай келе және азаматтардың сотпен байланыстарын жеңілдетуін қамтамасыз етудегі рөлін атап өтіп;

қазіргі заманғы технологиялардың көмегімен сот ақпараттарын тарату, көптеген халықаралық шарттарда, атап айтқанда, адам құқықтары мен негізгі бостандықтарын қорғау жөніндегі Конвенциясында көзделгендей, алдағы уақытта азаматтардың сот төрелігіне қолжетімділіктерін жетілдіруге ықпал ететінін мойындай отырып,

1. «Электрондық қылмыстық іс» жобасы аясында Қазақстан Республикасының құқық қорғау және арнайы органдарының ақпараттық жүйелерінің ақпараттық өзара іс-қимыл жасасуды іске асыруға дайындықтарының алдын ала талдауын өткізуді; осы талдауды есепке ала отырып, сот ісін жүргізудің барлық буынына толық автоматтандырылған циклге кезең-кезеңмен ауысуын жүзеге асыруды;

2. Толығымен қағазсыз іс жүргізу түріндегі түпкі мақсатқа қол жеткізуді назарға ала отырып, алдағы уақытта сот процестерін жүргізуді автоматтандыра отырып, «ТӨРЕЛІК» автоматтандырылған ақпараттық талдау жүйесінің модульдеріне сәйкес келетін судьялардың, прокурорлардың және адвокаттардың автоматтандырылған жұмыс орындарын (бұдан әрі – АЖО) қоса отырып, сот отырысының электрондық залдарының үлгілерін әзірлеуді;

Мұндай АЖО, өтінішхаттарды электрондық құжат нысанында беру мүмкіндігін бере отырып, тараптардың, адвокаттардың, прокурорлардың сот отырысы залында қаралатын электрондық материалдарға толық қолжетімділіктерін ұсынулары тиіс.

Сот отырысының электрондық залын енгізу бойынша үлгісін Астана не болмаса Алматы қалаларының жекелеген соттарында пилоттық жоба шеңберінде сынауды іске қосуын жүзеге асыруды;

3. Соттардың қызметтерінің түрлі көрсеткіштері бойынша: келіп түскен талап қоюлардың саны туралы (күн, апта, ай ішінде), процестік мерзімдері бұзыла отырып қаралған істер саны туралы, тоқтатылған істер саны туралы және олардың тоқтатылған мерзімдері және т.б. туралы жедел ақпараттарға қолжетімділікті жүзеге асыруға мүмкіндік беретін сот органдарының Жағдаяттық орталығын құру мүмкіндігін қарауды;

4. Қазақстанның сот ісін жүргізулерінде бейнекоферецбайланысын, оның ішінде мобильдік құрылғыларды қолдану арқылы кеңейтуді қамтамасыз етуді;

5. Неғұрлым перспективалы Блокчейн технологиясын сот жүйесінің ақпараттық желілерінде сәйкестендіру құралы ретінде енгізудің масатқа сай болуын пысықтауды;

6. Жасанды интеллектті келіп түсетін істердің материалдарын алдын ала өңдеу, сондай-ақ шағын даулар бойынша істерді қарау кезінде пайдаланудың перспективасы мәселелерін зерттеуді;

7. Қазақстанның сот жүйелерінің ақпараттық базаларында жеке пайдаланушының интерфейсін құру, оның ішінде сот актілерінің базасында негізгі фразалар бойынша мәліметтерді контекстік іздеу мүмкіндігін, мәтін-дердің құпиялылығы және деперсондануы мүмкін болуына орай үйлестіре отырып, осы әрекеттерді көздеуді ұсынады.